DA Den Europæiske Unions Tidende L 187/17

DEN EUROPÆISKE CENTRALBANKS AFGØRELSE

af 21. juni 2013

om de nærmere vilkår for omfordelinger af Den Europæiske Centralbanks kapitalandele mellem de nationale centralbanker og justering af den indbetalte kapital

(ECB/2013/18)

(2013/360/EU)

STYRELSESRÅDET FOR DEN EUROPÆISKE CENTRALBANK HAR —

under henvisning til statutten for Det Europæiske System af Centralbanker og Den Europæiske Centralbank (herefter »ESCB-statutten«), særlig artikel 28.5, og

ud fra følgende betragtninger:

(1) Afgørelse ECB/2013/17 af 21. juni 2013 om de nationale centralbankers andele i fordelingsnøglen for kapitalindskud i Den Europæiske Centralbank (1) bestemmer justeringen af de nationale centralbankers vægte i fordelingsnøglen for kapitalindskud i Den Europæiske Centralbank (ECB) (herefter henholdsvis »fordelingsnøglevægtene« og »kapitalfordelingsnøglen«) som følge af Kroatiens tiltrædelse af Den Europæiske Union og det faktum, at dens nationale centralbank, Hrvatska narodna banka, bliver en del af Det Europæiske System af Centralbanker (ESCB) den 1. juli 2013. Denne justering nødvendiggør, at Styrelsesrådet fastlægger de nærmere vilkår for omfordelinger af kapitalandele mellem de nationale centralbanker, som er medlemmer af ESCB den 30. juni 2013, for at sikre, at fordelingen af disse andele svarer til de ændringer, der er foretaget. Følgelig er det nødvendigt at vedtage en ny afgørelse, som ophæver afgørelse ECB/2008/25 af 12. december 2008 om de nærmere vilkår for omfordelinger af Den Europæiske Centralbanks kapitalandele mellem de nationale centralbanker og justering af den indbetalte kapital (2) med virkning fra den 1. juli 2013.

(2) Hrvatska narodna banka tiltræder først ESCB den 1. juli 2013, hvilket betyder, at omfordelingen af kapitalandele i henhold til ESCB-statuttens artikel 28.5 ikke gælder for centralbanken ved denne lejlighed.

(3) Afgørelse ECB/2013/19 af 21. juni 2013 om indbetaling af den Europæiske Centralbanks kapital af de nationale centralbanker i medlemsstater, der har euroen som valuta (3), fastsætter hvordan og i hvilket omfang de nationale centralbanker i de medlemsstater, som har euroen som valuta, (herefter »nationale centralbanker i euroområdet«) har pligt til at indbetale ECB's kapital på baggrund af den udvidede fordelingsnøgle. Afgørelse ECB/2013/20 af 21. juni 2013 om indbetaling af Den Europæiske Centralbanks kapital af de nationale centralbanker uden for euroområdet (4), fastsætter den procentdel, som de nationale centralbanker i de medlemsstater, der ikke har euroen som valuta, (herefter de »nationale centralbanker uden for euroområdet«) har pligt til at indbetale den 1. juli 2013 på baggrund af den udvidede fordelingsnøgle.

(4) De nationale centralbanker i euroområdet har allerede indbetalt deres andele af den i ECB indskudte kapital i henhold til afgørelse ECB/2010/27 af 13. december 2010 om indbetaling af udvidelsen af Den Europæiske Centralbanks kapital af de nationale centralbanker i medlemsstater, der har euroen som valuta (5). På baggrund heraf fastsætter artikel 2, stk. 1, i afgørelse ECB/2013/19, at de nationale centralbanker i euroområdet enten skal overføre et yderligere beløb til ECB, eller have tilbagebetalt et beløb fra ECB, alt efter omstændighederne, for at nå frem til de beløb, der er angivet i tabellen i artikel 1 i afgørelse ECB/2013/19. Afgørelse ECB/2010/27 supplerer afgørelse ECB/2008/24 af 12. december 2008 om fastsættelse af de foranstaltninger, som er nødvendige for de deltagende nationale centralbankers indbetaling af Den Europæiske Centralbanks kapital (6).

(5) Tilsvarende har de nationale centralbanker uden for euroområdet, med undtagelse af Hrvatska narodna banka, allerede indbetalt deres andele af den i ECB indskudte kapital i henhold til afgørelse ECB/2010/28 af 13. december 2010 om indbetaling af Den Europæiske Centralbanks kapital af de nationale centralbanker uden for euroområdet (7). På baggrund heraf fastsætter artikel 2, stk. 1, i afgørelse ECB/2013/20, at enhver af dem enten skal overføre et yderligere beløb til ECB, eller have tilbagebetalt et beløb fra ECB, alt efter omstændighederne, for at nå frem til de beløb, der er angivet i den tredje kolonne i tabellen i artikel 1 i afgørelse ECB/2013/20. Artikel 2, stk. 2, i afgørelse ECB/2013/20 fastsætter, at Hrvatska narodna banka skal overføre det beløb, som er angivet ud for dens navn, i artikel 1 i samme afgørelse, —

VEDTAGET DENNE AFGØRELSE:

Artikel 1

Omfordeling af kapitalandele

På baggrund af den andel af ECB's kapital, som hver enkelt national centralbank, med undtagelse af Hrvatska narodna banka, har indskudt den 30. juni 2013, og den andel af ECB's kapital, som hver enkelt nationale centralbank vil indskyde fra 1. juli 2013 som følge af justeringen af fordelingsnøglevægtene, jf. artikel 2 i afgørelse ECB/2013/17, skal de nationale centralbanker omfordele kapitalandele imellem sig ved hjælp af overførsler til og fra ECB for at sikre, at fordelingen af kapitalandele med virkning fra den 1. juli 2013 svarer til de ændrede vægte. Med henblik herpå skal hver enkelt national centralbank i medfør af denne artikel, og uden at der kræves yderligere formaliteter eller foranstaltninger, med virkning fra den 1. juli 2013 anses for enten at have overført eller modtaget den andel af ECB's kapital, som er anført ud for den nationale centralbanks navn i fjerde kolonne i tabellen i bilag I til denne afgørelse, idet »+« betegner en kapitalandel, som ECB skal overføre til den nationale centralbank og »–« en kapitalandel, som den nationale centralbank skal overføre til ECB.

Artikel 2

Justering af den indbetalte kapital

På grundlag af det beløb af ECB's kapital, som hver enkelt national centralbank har indbetalt, og det beløb af ECB's kapital, som hver enkelt national centralbank skal indbetale med virkning fra den 1. juli 2013 i henhold til artikel 1 i afgørelse ECB/2013/19 for de nationale centralbanker i euroområdets vedkommende og artikel 1 i afgørelse ECB/2013/20 for de nationale centralbanker uden for euroområdets vedkommende, skal hver enkelt national centralbank den 1. juli 2013 enten overføre eller modtage det nettobeløb, der er anført ud for dens navn i fjerde kolonne i tabellen i bilag II til denne afgørelse, idet »+« betegner et beløb, som den nationale centralbank skal overføre til ECB, og »–" et beløb, som ECB skal overføre til den pågældende nationale centralbank.

Artikel 3

Generelle bestemmelser

1. De overførsler, der er nævnt i artikel 2, skal ske gennem TARGET2.

2. Hvis en national centralbank ikke har adgang til TARGET2, overføres beløbene angivet i artikel 2 ved at kreditere en konto, som ECB eller den nationale centralbank skal anvise i rette tid.

3. I tilfælde af manglende betaling den 1. juli 2013 skal alle renter, der forfalder fra den 1. juli 2013 og indtil betaling er sket, beregnes på dagsbasis efter renteberegningskonventionen »faktisk antal dage/-360« til en sats svarende til den senest tilgængelige marginale rente, der er anvendt af Eurosystemet i dets auktioner i de primære markedsoperationer. De, som overfører og modtager disse renter, er de samme, som overfører og modtager de beløb, som renterne er påløbet. Betaling af beløbene i artikel 2 og rentebetalingerne skal ske i to separate transaktioner.

4. ECB og de nationale centralbanker, som er forpligtede til at foretage en overførsel i henhold til artikel 2, skal i rette tid give de nødvendige instrukser med henblik på korrekt og rettidig udførelse af disse overførsler.

Artikel 4

Ikrafttrædelse og ophævelse

1. Denne afgørelse træder i kraft den 1. juli 2013.

2. Afgørelse ECB/2008/25 ophæves med virkning fra den 1. juli 2013.

3. Henvisninger til afgørelse ECB/2008/25 skal forstås som henvisninger til denne afgørelse.

Udfærdiget i Frankfurt am Main, den 21. juni 2013. Mario DRAGHI Formand for ECB

(1) Se side 15 i denne EUT.

(2) EUT L 21 af 24.1.2009, s. 71.

(3) Se side 23 i denne EUT.

(4) Se side 25 i denne EUT.

(5) EUT L 11 af 15.1.2011, s. 54.

(6) EUT L 21 af 24.1.2009, s. 69.

(7) EUT L 11 af 15.1.2011, s. 56.

BILAG I DE NATIONALE CENTRALBANKERS INDSKUDTE KAPITAL (EUR) Andel indskudt den 30. juni 2013 Andel indskudt fra 1. juli 2013 Andel, som skal overføres National centralbank i euroområdet Nationale Bank van België/Banque Nationale de Belgique 261 010 384,68 261 705 370,91 694 986,23 Deutsche Bundesbank 2 037 777 027,43 2 030 803 801,28 –6 973 226,15 Eesti Pank 19 261 567,80 19 268 512,58 6 944,78 Banc Ceannais na hÉireann/Central Bank of Ireland 119 518 566,24 120 276 653,55 758 087,31 Bank of Greece 211 436 059,06 210 903 612,74 – 532 446,32 Banco de España 893 564 575,51 893 420 308,48 – 144 267,03 Banque de France 1 530 293 899,48 1 530 028 149,23 – 265 750,25 Banca d’Italia 1 344 715 688,14 1 348 471 130,66 3 755 442,52 Central Bank of Cyprus 14 731 333,14 14 429 734,42 – 301 598,72 Banque centrale du Luxembourg 18 798 859,75 18 824 687,29 25 827,54 Bank Ċentrali ta« Malta/Central Bank of Malta 6 800 732,32 6 873 879,49 73 147,17 De Nederlandsche Bank 429 156 339,12 429 352 255,40 195 916,28 Oesterreichische Nationalbank 208 939 587,70 209 680 386,94 740 799,24 Banco de Portugal 188 354 459,65 190 909 824,68 2 555 365,03 Banka Slovenije 35 381 025,10 35 397 773,12 16 748,02 Národná banka Slovenska 74 614 363,76 74 486 873,65 – 127 490,11 Suomen Pankki 134 927 820,48 134 836 288,06 –91 532,42 National centralbank uden for euroområdet Българска народна банка (Bulgariens centralbank) 93 467 026,77 93 571 361,11 104 334,34 Česká národní banka 155 728 161,57 157 384 777,79 1 656 616,22 Danmarks Nationalbank 159 634 278,39 159 712 154,31 77 875,92 Hrvatska narodna banka 0,00 64 354 667,03 64 354 667,03 Latvijas Banka 30 527 970,87 29 682 169,38 – 845 801,49 Lietuvos bankas 45 797 336,63 44 306 753,94 –1 490 582,69 Magyar Nemzeti Bank 149 099 599,69 148 735 597,14 – 364 002,55 Narodowy Bank Polski 526 776 977,72 525 889 668,45 – 887 309,27 Banca Națională a României 265 196 278,46 264 660 597,84 – 535 680,62 Sveriges riksbank 242 997 052,56 244 775 059,86 1 778 007,30 Bank of England 1 562 145 430,59 1 562 265 020,29 119 589,70 I alt (1): 10 760 652 402,58 10 825 007 069,61 64 354 667,03 (1) På grund af afrunding stemmer totalerne ikke nødvendigvis nøjagtigt med summen af de angivne tal.